І гэта якраз тая сітуацыя, калі бяду лягчэй папярэдзіць, чым потым змагацца з яе наступствамі. Прафілактыка — аснова асноў у барацьбе з п’янствам. Неабходна даць падлеткам магчымасць паглядзець на сябе іншымі вачыма. І зрабіць правільныя высновы. Ды і бацькам варта больш актыўна ўдзельнічаць у выхаванні ўласных дзяцей, не перакладваючы клопат пра іх на настаўнікаў і міліцыянераў. Вельмі важны і паказальны — уласны прыклад. Большасць падапечных інспекцыі па справах непаўналетніх расце ў неўладкаваных сем’ях, дзе п’янства бацькоў — звычайная з’ява. Сваю негатыўную ролю адыгрываюць і вулічныя кампаніі, дзе алкаголь і цыгарэты лічацца сімвалам “круцізны”. Часта падлеткі не могуць сказаць “не” ў адказ на прапанову сяброў выпіць.